मन्वन्तर

[thumb|300px|right|[हिन्दू मापन प्रणाली में मन्वन्तर, लघुगणकीय पैमाने पर]]
हिन्दू धर्म अनुसार,**मन्वन्तर** (= मनु +अन्तर ; शाब्दिक अर्थ : मनु का जीवनकाल या राज्यकाल) मनु (मानवता के जनक), का जीवनकाल होती है। यह समय मापन की खगोलीय अवधि है। मन्वन्तर एक संस्कॄत शब्द है, जिसका संधि-विच्छेद करने पर = मनु +अन्तर मिलता है। इसका अर्थ है मनु-काल या मनु का जीवनकाल' या 'मनु का राज्यकाल' . 

प्रत्येक मन्वन्तर एक विशेष मनु द्वारा रचित एवं शासित होता है, जिन्हें ब्रह्मा द्वारा सॄजित किया जाता है। मनु विश्व की और सभी प्राणियों की उत्पत्ति करते हैं, जो कि उनकी आयु की अवधि तक बनती और चलती रहतीं हैं, (जातियां चलतीं हैं, ना कि उस जाति के प्राणियों की आयु मनु के बराबर होगी). उन मनु की मॄत्यु के उपरांत ब्रह्मा फ़िर एक नये मनु की सृष्टि करते हैं, जो कि फ़िर से सभी सृष्टि करते हैं। इसके साथ साथ विष्णु भी आवश्यकता अनुसार, समय समय पर अवतार लेकर इसकी संरचना और पालन करते हैं। इनके साथ ही एक नये इंद्र और सप्तर्षि भी नियुक्त होते हैं।

चौदह मनु और उनके मन्वन्तर को मिलाकर एक कल्प बनता है। यह ब्रह्मा का एक दिवस होता है। यह हिन्दू समय चक्र और वैदिक समयरेखा के नौसार होता है। प्रत्येक कल्प के अन्त में प्रलय आती है, जिसमें ब्रह्माण्ड का संहार होता है और वह विराम की स्थिति में आ जाता है, जिस काल को ब्रह्मा की रात्रि कहते हैं। 

इसके उपरांत सृष्टिकर्ता ब्रह्मा फ़िर से सृष्टिरचना आरम्भ करते हैं, जिसके बाद फ़िर संहारकर्ता भगवान शिव इसका संहार करते हैं। और यह सब एक अंतहीन प्रक्रिया या चक्र में होता रहता है। .

सृष्टि कि कुल आयु : 4320000000 वर्ष । इसे कुल 14 मन्वन्तरों मे बाँटा गया है।

वर्तमान मे 7वें मन्वन्तर अर्थात् वैवस्वत मनु चल रहा ह।. इस से पूर्व 6 मन्वन्तर जैसे स्वायम्भव, स्वारोचिष, औत्तमि, तामस, रैवत, चाक्षुष बीत चुके है और आगे सावर्णि आदि 7 मन्वन्तर भोगेंगे.

1 मन्वन्तर = 71 चतुर्युगी
1 चतुर्युगी = चार युग (सतयुग, त्रेतायुग, द्वापरयुग और कलियुग)

चारों युगों की आयु :--
सतयुग = 1728000 वर्ष
त्रेतायुग = 1296000 वर्ष
द्वापरयुग = 864000 वर्ष और
कलियुग = 432000 वर्ष
इस प्रकार 1 चतुर्युगी की कुल आयु = 1728000+1296000+864000+432000 = 4320000 वर्ष
अत :

1 मन्वन्तर = 71 × 4320000(एक चतुर्युगी) = 306720000 वर्ष
चूंकि ऐसे-ऐसे 6 मन्वन्तर बीत चुके है . इसलिए 6 मन्वन्तर की कुल आयु = 6 × 306720000 = 1840320000 वर्ष
वर्तमान मे 7 वें मन्वन्तर के भोग मे यह 28वीं चतुर्युगी है. इस 28वीं चतुर्युगी मे 3 युग अर्थात् सतयुग , त्रेतायुग, द्वापर युग बीत चुके है और कलियुग का ५१२७ वां वर्ष चल रहा है .
27 चतुर्युगी की कुल आयु = 27 × 4320000 (एक चतुर्युगी) = 116640000 वर्ष

और 28वें चतुर्युगी के सतयुग , द्वापर , त्रेतायुग और कलियुग की ५१२७ वर्ष की कुल आयु = 1728000+1296000+864000+5127 = 3893127 वर्ष
इस प्रकार वर्तमान मे 28 वें चतुर्युगी के कलियुग की ५१२७ वें वर्ष तक की कुल आयु = २७वे चतुर्युगी की कुल आयु + ३८९३१२७ = 116640000+3893115 = 120533127 वर्ष
इस प्रकार कुल वर्ष जो बीत चुके है = 6 मन्वन्तर की कुल आयु + 7 वें मन्वन्तर के 28वीं चतुर्युगी के कलियुग की 5127 वें वर्ष तक की कुल आयु = 1840320000+120533127 = 1960853127 वर्ष . अब इसमें प्रत्येक चतुर्युग के संधि काल के समय जो षष्ठांश के बराबर होता है तथा  कल्पों के प्रारम्भ और अन्त की सन्ध्या के काल समय जो एक संध्या काल एक त्रेता युग के बराबर होता है, को जोड़ लें। 
अत: वर्तमान मे 1972949120 वां वर्ष चल रहा है और बचे हुए 2347050880 वर्ष भोगने है जो इस प्रकार है ...
सृष्टि की बची हुई आयु = सृष्टि की कुल आयु - 1972949119 = 2347050881 वर्ष ।
यह गणना लिंग और स्कंध इत्यादि पुराणों से, पुरी पीठाधीश्वर जगद्गुरू शंकराचार्य श्री निश्चलानन्द सरस्वती द्वारा उत्तरोत्तरित है।

## श्वेतवाराह [[कल्प]] के [[मनु]]

## References

## बाहरी कड़ियाँ

श्रेणी:भारतीय दर्शन
श्रेणी:ज्योतिष
श्रेणी:हिन्दू सिद्धांत
वैदिक
श्रेणी:हिन्दू खगोलशास्त्र
श्रेणी:संस्कृत शब्द